armvectores/hy_wikipedia_2023 huggingface dataset:
Մուշեղ Սանթրոսյան

Մուշեղ Հայրապետի Սանթրոսյան (հունվարի 1, 1894(1894-01-01), Դիլիջան, Երևանի նահանգ, Կովկասի փոխարքայություն, Ռուսական կայսրություն - դեկտեմբերի 14, 1972(1972-12-14), Երևան, Հայկական ԽՍՀ, ԽՍՀՄ), հայ մանկավարժ, մանկավարժական գիտությունների դոկտոր (1948), պրոֆեսոր (1937), ՀԽՍՀ գիտության վաստակավոր գործիչ (1945)։


== Կենսագրություն ==
Ծնվել է Դիլիջանում։ Սկզբնական կրթությունն ստացել է տեղի ծխական դպրոցում, 1917 թ. ավարտել է Էջմիածնի Գևորգյան ճեմարանի լսարանային բաժինը։ 1920-1922 թվականներին աշխատել է Դիլիջանի շրջանային լուսբաժնի վարիչ, շրջանային գործադիր կոմիտեի նախագահի տեղակալ, ապա՝ նախագահ։
1922-1926 թվականներին Մ. Սանթրոսյանը սովորել է Մոսկվայի Ն. Կրուպսկայայի անվան կոմունիստական դաստիարակության ակադեմիայում։ 1926 թվականին նշանակվել է ԵՊՀ մանկավարժության ֆակուլտետի դեկան։ Շուրջ քսան տարի ղեկավարել է մանկավարժության և հոգեբանության ամբիոնը։ 1930-1931 թվականներին եղել է ԵՊՀ ռեկտոր,  1934 թվականին նշանակվել է Երևանի մանկավարժական ինստիտուտի տնօրեն, 1937 թվականին՝ ուսուցիչների վերապատրաստման, 1941 թվականին՝ դպրոցների գիտահետազոտական ինստիտուտների տնօրեն։
1957 թվականին ընտրվել է ՌԽՖՍՀ մանկավարժական գիտությունների ակադեմիայի անդամ։
Գրել է մի շարք մենագրություններ և գիտական հոդվածներ՝ նվիրված հայ մանկավարժության ու դպրոցի պատմությանը։ Առանձնապես կարևոր են՝ «Հայ մեծ լուսավորիչ-մանկավարժ Խ. Աբովյանը» (Երևան, 1953), «Մեսրոպ Թաղիադյանը մանկավարժ» (Երևան, 1959), «Արևելահայ դպրոցը 19-րդ դարի 1-ին կեսին» (Երևան, 1964), «Ներսիսյան դպրոցի պատմություն» (Երևան, 1981) աշխատությունները։


== Մատենագիտություն ==


=== Գրքեր ===
Հայ մեծ լուսավորական-մանկավարժ Խ. Աբովյանը, Երևան, 1953:
Хачатур Абовян - выдающийся армянский педагог, Москва, Учпедгиз, 1957, 160 с.
Ա. Ս. Մակարենկոյի մանկավարժական հայացքները, 1944։
Ակնարկներ Սովետական Հայաստանի հանրակրթական դպրոցի պատմության, 1955։
Արևելահայ դպրոցը 19-րդ դարի առաջին կեսին, 1964։
Ներսիսյան դպրոցի պատմություն, Ե., Լույս, 1981, 268 էջ։


== Աղբյուրներ ==
Կենսագրական հանրագիտարան, Երևան, ԵՊՀ հրատարակչություն, 2009, էջ 19։


== Ծանոթագրություններ ==
Ռոքետա ա Վոլտուռնո

Ռոքետա ա Վոլտուռնո (իտալերեն՝ Rocchetta a Volturno), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 1072 մարդ (2005 թվականի տվյալներով), բնակչության խտությունը կազմում է 45 մարդ/կմ²։ Զբաղեցնում է 24 կմ² մակերես։ Փոստային ինդեքս՝ 86070, հեռախոսային կոդ՝ +39 0865։ 


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0865 955200
Գլխավոր կայք։ http://www.comune.rocchettaavolturno.is.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային իսնտիտուտ(իտալ.)
http://www.istat.it/english/ Archived 2009-12-07 at the Wayback Machine.
Բատիստ Ջաբիկոնի

Բատիստ Ջաբիկոնի (ֆր.՝ Baptiste Giabiconi, նոյեմբերի 9, 1989(1989-11-09), Մարինյան), ֆրանսիացի մոդել և երգիչ։ Համարվում է աշխարհի ամենաթանկ վճարվող մոդելներից մեկը։ Ներկայումս հանդիսանում է Chanel-ի, Ֆենդիի և Կարլ Լագերֆելդի պաշտոնական դեմքը։


== Կենսագրություն ==
Բատիստ Ջաբիկոնին ծնվել է Ֆրանսիայի հարավում՝ Մարինյան քաղաքում։ Նրա ծնողները ծնունդով կորսիկացիներ են։ Մինչ մոդելային կարիերան սկսելը, հետաքրքրվել է աէրոնավտիկայով։ 2008 թվականին Ջաբիկոնին պայմանագիր է կնքել Նյու Յորքի «DNA Model Management» մոդելային գործակալության հետ։ Նույն տարում Կարլ Լագերֆելդը առաջարկեց Ջաբիկոնիին դառնալ «Chanel»-ի պաշտոնական դեմքը։ Դրանից հետո Ջաբիկոնին երկու տարի մասնակցել է Chanel-ի փակ ցուցադրություններին՝ հանդես գալով Ֆրեյա Բեհա Էրիքսենի, Լարա Սթոունի և Էբբի Լի Քերշոուի հետ։ 2010 թվականին նկարահանվել է Ռոբերտո Կավալիի գովազդային ցուցադրության համար, իսկ Կոկո Ռոշայի հետ միասին դարձել է «Coca Cola Light»-ի դեմքը։ Նա հայտնվել է նաև «Vogue»-ի, «Harper’s Bazaar»-ի, «Elle»-ի, «Numero Homme»-ի, «V Man»-ի, «Marie Claire»-ի, «Purple»-ի և «L’Officiel Hommes»-ի շապիկներին։
2010 թվականին թողարկվեց նրա դեբյուտային «Showtime» սինգլը, իսկ 2012 թվականի սեպտեմբերին Ջաբիկոնին թողարկել է իր առաջին «Oxygen» ալբոմը։ Այն ֆրանսիական չարթերում զբաղեցրել է առաջին հորիզոնականը։ 2011 թվականին մասնակցել է ֆրանսիական «Պարեր աստղերի հետ» մրցույթի երկրորդ եթերաշրջանում՝ կիսաեզրափակչում զբաղեցնելով երրորդ հորիզոնականը։ 2015 թվականի մարտի 13-ին Բատիստ Ջաբիկոնին թողարկել է դիզայներական առաջին հավաքածուն։ Հավաքածուի շապիկների վրա գրված են եղել «տղայական գրվածքներ» և Բատիստի մարմնի պատկերները։ Հավաքածուի հետ միասին, Բատիստը սկսել է բլոգ վարել, որտեղ դիզայներական խորհուրդներ է տվել նորաձևության և ոճային հավելումների վերաբերյալ։ Վերջերս Բատիստը ճանաչվել է համացանցի աստղ, ունենալով հետևորդների ամենամեծ թվաքանակը, բոլոր մոդելների մեջ։


== Ծանոթագրություններ ==


== Արտաքին հղումներ ==
Պաշտոնական կայք էջ Archived 2014-10-16 at the Wayback Machine.
Լեսո-Բերյոզովկա

Լեսո-Բերյոզովկա (ուկրաիներեն՝ Лісо-Березівка), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Լեսո-Բերյոզովկա գյուղում բնակվում էր 178 մարդ։ Բնակավայրը զբաղեցնում է 0,827 կմ² տարածք։ Բնակչության խտությունը կազմում էր 215,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սասիկ (Ղրիմ)

Անվան այլ կիրառումների համար տե՛ս՝ Սասիկ (այլ կիրառումներ)Սասիկ, կամ Սասիկ-Սիվաշ (ուկրաիներեն՝ Сасик, Сасик-Сиваш, Ղրիմի թաթարերեն՝ Sasıq, Sasıq Sıvaş), խոշոր և աղի լիճ Ղրիմի թերակղզում, տեղաբաշխված է Եվպատորիա և Սակի քաղաքների միջև։
Մակերևույթի մակերեսը կազմում է 75,3 կմ². Ծագումը լիմանային է։

Մտնում է Եվպատորիայի լճերի խմբի մեջ։ Երկարությունը 14 կմ, միջին լայնությունը 5,5 կմ, ամենամեծ լայնությունը 9 կմ։ Միջին խորությունը 0,5 մ, առավելագույնը 1,2 մ։ Բարձրությունը ծովի մակերևույթից կազմում է - 0,6 մ։ Ծովից բաժանված է 0,9 - 1,7 կմ լայնությամբ ավազաթմբով։ Լճի հիմնական սնուցման աղբյուրն է հանդիսանում Մերձսևծովյան արտեզյան ավազանի մակերևութային և ընդերքային ջրերը։ Ամռանը լճի մակերեսը զգալիորեն պակասում է, և ջրի աղիությունը ավելանում։
Լճի անվանումը ղրիմի թաթարերենից թարգմանաբար նշանակում է «գարշահոտ ցեխ» (Ղրիմի թաթարերեն՝ sasıq - գարշահոտ, sıvaş - ցեխ, կեղտ)։


== Տես նաև ==
Ուկրաինայի լճեր
Արուք (Խութի գավառ)

Անվան այլ կիրառումների համար տե՛ս՝ Արուք (այլ կիրառումներ)Արուք, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(9994) Գրոցիուս

(9994) Գրոցիուս (անգլ.՝ Grotius), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,586471 ա. մ., առավելագույնը մոտենում է 2,1358 ա. մ. հեռավորության վրա և հեռանում 3,0372 ա. մ.։ Արեգակի շուրջ մեկ ամբողջական պտույտ է կատարում 1519,36 երկրային օրվա ընթացքում, իր ուղեծրով շարժվելով միջինում 0,236942 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9994) Գրոցիուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կշեռք (համաստեղություն)

Անվան այլ կիրառումների համար տե՛ս՝ Կշեռք (այլ կիրառումներ)Կշեռք, հարավային կիսագնդի համաստեղություններից՝ Կենդանակերպի գոտու համաստեղություններից մեկը։ Այն դիտելու ամենահաջող ամիսներից է մայիսը։ Կշեռքը երկնքում գտնվող աստղերի մեջ իր չափերով 29-րդն է։ Դրան սահմանակից համաստեղություններն են՝ Օձը, Կույսը, Կենտավրը։ Այս համաստեղության ամենավառ աստղերը թարգմանաբար անվանում են Հարավային և Հյուսիսային Չանչեր։ 
Նախկինում այս համաստեղությունը հանդիսացել է հարևան Կարիճ համաստեղության մի մասը։ Այս համաստեղությունը գրեթե աննկատելի է և միայն դրա երկու աստղերը ՝ Զուբեն էլ Շեմալին և Զուբեն էլ Գենուբին ամենավառն են։
Փոփի Դրեյթոն

Փոփի Գաբրիելլա Դրեյթոն (անգլ.՝ Poppy Gabriella Drayton, հունիսի 7, 1991(1991-06-07), Սյուրեյ, Անգլիա, Միացյալ Թագավորություն), անգլիացի դերասանուհի։ Առավել հայտնի է «Շաննարայի քրոնիկները» ֆենտեզի հեռուստասերիալում կատարած Էմբերլի Էլեսեդիլի դերով։


== Կյանք և կրթություն ==
Ավարտել է Չիզիկի արվեստի դպրոցը։
2013 թվականին ստացել է իր առաջին գլխավոր դերը Hallmark հեռուստաալիքի «Երբ կանչում է սիրտը» հեռուստաֆիլմում, որտեղ կատարել է Էլիզաբեթ Թեթչերի դերը (համանուն հեռուստասերիալում դերը կատարել է Էրին Քրաքոուն)։ 2013 թվականին կատարել է Մադլեն Էլսոփի դերը՝ «Դաունթոնի աբբայությունը» հեռուստասերիալում։
2014 թվականի նոյեմբերին ստացել է Էմբերլի Էլեսեդիլի դերը՝ MTV հեռուստաալիքի «Շաննարայի քրոնիկները» ֆենտեզի-դրամա հեռուստասերիալում, որի պրեմիերան կայացել է 2016 թվականի հունվարի 5-ին։
Նաև խաղացել է թատրոնում, 2014 թվականին հայտնվել է Լոնդոնի փողոցային՝ Ջերմին թատրոնի «Կանաչ խորշի ծառը» պիեսում։


== Ֆիլմագրություն ==


== Ծանոթագրություններ ==


== Արտաքին հղումներ ==
Նովայա Բոլոբովշչինա

Նովայա Բոլոբովշչինա (ռուս.՝ Новая Болобовщина), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շեշտ

Անվան այլ կիրառումների համար տե՛ս՝ Շեշտ (այլ կիրառումներ)Շեշտ, կետադրական նշան։
Հայերենում շեշտը դրվում է՝

կոչականի վրա, իսկ եթե նախադասության ոչ դերանվանական լրացում ունի, լրացման վրա։
հրամայական եղանակի բայերի վրա (ոչ միշտ), արգելական հրամայականի դեպքում՝ մի-ի վրա։
կոչական և բնաձայնական ձայնարկությունների վրա։
կրկնադիր շաղկապների վրա (ոչ միշտ)։
նախադասության որևէ բառի վրա, որը տրամաբանական շեշտ է կրում։
բարբառային շեշտադրությունը նշելու համար, համապատասխան ձայնավորի վրա։


== Գրականություն ==
Սերգեյ Աբրահամյան, «Հայերենի կետադրություն», ուսումնական ձեռնարկ, 2002 թ.
Դեպի անտառները (ֆիլմ)

Դեպի անտառները (անգլ.՝ Into the Woods), 2014 թվականի արտադրության ամերիկյան մյուզիքլ, ֆենտեզի, կատակերգական ֆիլմ։ Ֆիլմը բեմադրվել է Ռոբ Մարշալի կողմից Սթիվեն Սոնդհեյմի գրած «Դեպի անտառները» (անգլ.՝ Into the Woods) գրքի հիման վրա։
Ֆիլմի ռեժիսորը և պրոդյուսերը Ռոբ Մարշալն է։ Ֆիլմի գլխավոր դերակատարներն են Մերիլ Սթրիփը, Էմիլի Բլանտը, Ջեյմս Կորդենը, Աննա Կենդրիկը և Քրիս Փեյնը։
«Դեպի անտառները» ֆիլմի պրեմիերան կայացել է 2014 թվականի դեկտեմբերի 8-ին։
Ամերիկյան կինոակադեմիայի «Օսկարի» 87-րդ մրցանակաբաշխությանը «Դեպի անտառները» ֆիլմը նոմինացվել է 3 տարբեր անվանակարգերում («Անկոտրումը» ֆիլմի հետ համատեղ)` երկրորդ պլանի լավագույն դերասանուհի, լավագույն բեմադրող նկարիչ և լավագույն հանդերձանքի դիզայն։


== Սյուժե ==
Մի օր չար կախարդը անզավակության անեծք է դրում հացթուխի և իր կնոջ վրա։ Ամուսինները ուղևորվում են անտառ կախարդի համար 4 ապրանքների հետևից (կաթնային-սպիտակ կով, եգիպտացորենի նման դեղին մազեր, ալ կարմիր վերարկու և ոսկեգույն կոշիկներ), քանի որ կախարդը խոստացել էր, որ եթե նրանք բերեն այդ ապրանքները, նա կհանի անեծքը։ Ճանապարհին նրանք հանդիպում են Ռափունցելին, Մոխրոտիկին, Կարմիր Գլխարկին և այլ հեքիաթային հերոսներին։ Միասին նրանք իմանում են, թե ինչ է լինում «երկար ու երջանիկից» հետո։


== Դերերում ==


== Ծանոթագրություններ ==


== Արտաքին հղումներ ==
Պաշտոնական կայք
«Դեպի անտառները» ֆիլմը ԿինոՊոիսկ կայքում
«Դեպի անտառները» ֆիլմը Internet Movie Database կայքում
«Դեպի անտառները» ֆիլմը Box Office Mojo կայքում
«Դեպի անտառները» ֆիլմը Rotten Tomatoes կայքում
«Դեպի անտառները» ֆիլմը Metacritic կայքում
Մայրանուշ Պարոնիկյան

Մայրանուշ Ղևոնդի Պարոնիկյան (հունիսի 9, 1901(1901-06-09), Երևան, Կովկասի փոխարքայություն, Ռուսական կայսրություն - հունվարի 18, 1990(1990-01-18), Երևան, Հայկական ԽՍՀ, ԽՍՀՄ), հայ դերասանուհի։ ՀԽՍՀ վաստակավոր արտիստ։
Նկարիչ, քանդակագործ Ստեփան Թարյանի կինը։


== Կենսագրություն ==
Մայրանուշ Պարոնիկյանը ծնվել է Արևմտյան Հայաստանի Վան քաղաքում։ Սովորել է Խաչատուր Աբովյանի անվան դպրոցում։ Հանրակրթական դպրոցի դասերին զուգընթաց հաճախում է նաև պարարվեստի ուսումնարան, որտեղ աչքի է ընկնում երաժշտական զգացողությամբ, դրսևորում պարուհու արտակարգ ունակություններ։ Ուսումնարանի պարախմբի կազմում մեկնում է հյուրախաղերի, հանդես է գալիս որպես մենապարուհի։ Միջնակարգն ավարտելուց հետո ընդունվում է առաջին պետական թատրոն իբրև պարուհի։ Թատրոնի գլխավոր ռեժիսոր Արմեն Գուլակյանի խորհրդով Մ.Պարոնիկյանն ընդունվում է փատրոնի դրամատիկական ստուդիան, որտեղ խաղում է իր առաջին դերերը։ Ստուդիան ավարտելուց հետո դառնում է Երևանի Սունդուկյանի անվան ազգային ակադեմիական թատրոնի դերասանուհի։ Խաղացել է մի շարք դերեր։ Թատրոնում էլ ծանոթացել է ապագա ամուսնու՝ նկարիչ-ձևավորող Ստեփան Թարյանի հետ։


== Դերերը թատրոնում ==


== Ֆիլմեր ==
Նկարահանվել է կինոյում՝ 

«Մանրուք»
«Ոսկե ցլիկ»՝ Նաջարյանի կնոջ կերպարում
«Ճանապարհ»՝ Սաթենիկ
«Երևանյան օրերի խրոնիկա»
«Ժայռը»՝ Հոռոմսիմ


== Գրականություն ==
Գևորգ Աբաջյան, Մայրանուշ Պարոնիկյան (կյանքն ու գործունեությունը), Ե., Ա. հ., 2001, 48 էջ։


== Ծանոթագրություններ ==


== Արտաքին հղումներ ==
«И мы направились в ад…»(չաշխատող հղում)
Դամոն (անձնանուն)

Դամոն, հայկական արական անուն։ Առաջացել է հայերեն դամոն՝ բառից, որը «սալորի տեսակ» էր։ Ժողովրդական լեզվում բառը «չար մարդ» իմաստն է ստացել։ Հիշատակված է անթվական մի հիշատակարանում՝ 1329 թվականից հետո։


== Ծանոթագրություններ ==
Սոեկիռդսի

Սոեկիռդսի (էստ․՝ Soekõrdsi), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դիփ Բլու

Deep Blue-շախմատային գերհամակարգիչ, որը նախագծվել է IBM ընկերության կողմից և որը 1997 թվականի մայիսի 11-ին հաղթել է շախմատի աշխարհի գործող չեմպիոն Գարրի Կասպարովին։


== Պատմություն ==
1989 թվականին IBM ընկերությունը սկսում է շախմատային մեքենայի ստեղծման նախագիծը։ 1995 թվականին շախմատային միկրոպրոցեսորի նախագծումը ավարտված էր։ Նույն թվականի սեպտեմբերին արդեն ստացվել էր Deep Blue մեքենայի աշխատունակ տարբերակը։ 1996 թվականի փետրվարին Ֆիլադելֆիայում շախմատի գրոսսմեյստեր Ջոել Բենջամինի կողմից «վարժեցված» Deep Blue I-ը պարտվեց Գարրի Կասպարովի հետ խաղում 2-4 հաշվով։ Իսկ արդեն 1997 թվականի մայիսին Deep Blue II-ը Գարրի Կասպարովի հետ ունեցած խաղում հաղթող է ճանաչվում 3.5-2.5 հաշվով։ Դրանից հետո Կասպարովը մեղադրեց IBM-ին խարդախության մեջ և պահանջեց ռևանշ։ IBM-ը հրաժարվեց և գործածությունից հանեց Deep Blue-ն։


== Կառուցվածք ==
Deep Blue մեքենայի փնտրման պրոցեսը բաժանված էր 3 էտապի. սկզբում գլխավոր պրոցեսորը ուսումնասիրում էր շախմատային հնարավոր առաջին մակարդակները, այնուհետև օժանդակող պրոցեսորները կատարում էին հետագա հետազոտությունները։ Իսկ վերջնական մակարդակների հետազոտությունները կատարում էին շախմատային պրոցեսորները։ Deep Blue II-ի հիմքում ընկած էին շախմատային երկու գիրք, որոնք գրված էին նախկին գրոսմայստերների խաղերից հավաքած տվյալների հիման վրա։


== Խաղից հետո ==
Կասպարովի հետ խաղից հետո Deep Blue-ն այլևս հանրայինորեն շախմատ չի խաղացել։ Առաջին տարբերակը պահպանվում է Կալիֆորնիայի համակարգչային պատմության թանգարանում, իսկ երկրորդ տարբերակը՝ Ամերիկայի ազգային պատմության թանգարանում, որը գտնվում է Վաշինգտոնում։


== Ծանոթագրություններ ==


== Աղբյուրներ ==
Deep Blue շախմատիստի էջն ու խաղերը Chessgames.com կայքում
IBM.com, IBM-ի Deep Blue-ի վերաբերյալ հետազոտությունը
Sjeng.org, Deep Blue-ի համակարգի աշխատանքի նկարագրությունը
Օլշանի (գյուղ, Կամեն-Կաշիրսկիի շրջան)

Անվան այլ կիրառումների համար տե՛ս՝ ՕլշանիՕլշանի (ուկրաիներեն՝ Ольшани), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Օլշանի գյուղում բնակվում էր 162 մարդ։ Բնակավայրը զբաղեցնում է 0,54 կմ² տարածք։ Բնակչության խտությունը կազմում էր 300 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուրգոսի ամրոց

Բուրգոսի ամրոց (իսպ. Castillo de Burgos), ամրոց Իսպանիայի Բուրգոս քաղաքում։ Գտնվում է Սան Միխել բլրի վրա, քաղաքից 75 մետր վերև և ծովի մակարդակից 981 մետր բարձրության վրա։ Ամրոցում կատարվել են հնագիտական պեղումներ։
1925-1926 թվականներին այստեղ փորձում էին գտնել Նապոլեոնյան ժամանակաշրջանի ռազմական ֆայլեր,երբ ֆրանսիացիները նահանջի ժամանակ պայթեցրեցին ամրոցը։
Ամրոցի ընդհանուր ատրիբուտների համաձայն, նրա ծագումը վերագրվում է Վեստգոթերին։
Ֆրանսիական Օկուպացիայի ընթացքում, 1813 թվականի հունիսի 15-ին ֆրանսիական զորքերը որոշում են լքել ամրոցը, և այն ոչնչացնում են պայթուցիկ ռումբերով։ Պայթյունի արդյունում ամրոցը գրեթե լիովին ավերվեց, այժմ միայն ավերակներ են մնացել։


== Պատմություն ==
1980-ական թվականներին, հնագիտական պեղումների արդյուքնում հայտնաբերվել են հնագույն մարդու բնակության հետքեր Դեպոզիտո, Սան Միխել և Կաստիլո բլուրների վրա։
Ամրոցի բլրի վրա հայտնաբերվել են հնագույն քաղաքի հետքեր, որոնք թվագրվում են մ.թ.ա 2000 թ.:
Ամրոցը որպես նահանգային բանտ է օգտագործվել Գալիսիային Գարսիա 2-րդ, Լեոնի Ալֆոնսո 6-րդ և Թոմաս Գորնայի, Անգլիայի Էդվարդ երկրորդ թագավորի մարդասպանի կառավարման տարիներին։


== Ծանոթագրություններ ==
José Luis Urribarri, Primeros asentamientos humanos en la ciudad de Burgos: I El Yacimiento arqueológico del castillo y Cerro de San Miguel. Burgos: Aldecoa 1987.
José Sagredo García, El castillo de Burgos: Una recuperación en marcha. City Hall of Burgos, 1999 ISBN 84-87876-15-3.
Eduardo Carmona Ballestero, Antiguas noticias, nuevas interpretaciones: la ocupación campaniforme del Cerro del Castillo de Burgos. SAGVNTVM (P.L.A.V.) 45, 2013: 49 - 64
Hernando del Pulgar, Crónica de los Reyes Católicos , 1481-1490
in his work Los Reyes Católicos y la ciudad de Burgos desde 1541 hasta 1492 (Spanish National Research Council - 1943)
La torre de Burgos in Telegrafía Óptica Archived 2017-11-15 at the Wayback Machine..
Ուվա-Տուկլյա

Ուվա-Տուկլյա (ռուս.՝ Ува-Тукля), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 860 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միջին Կազ

Միջին Կազ (ռուս.՝ Средний Каз), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 5 կմ է։ Ավազանի երկարությունը՝ 18 կմ²։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տինտորետտո

Տինտորետտո Յակոբո Ռոբուստի (իտալերեն՝ Jacopo Tintoretto, 1519, Վենետիկ, Վենետիկի հանրապետություն - մայիսի 31, 1594(1594-05-31)[…], Վենետիկ, Վենետիկի հանրապետություն), Վերածննդի իտալացի խոշոր գեղանկարիչ։ Տինտորետտո անունը (իտալերեն՝ tintoretto - ներկարար) ստացել է հորից։


== Կենսագրություն ==
Սովորել է հավանաբար Բոնիֆացիո Վերոնեզեի կամ Պարիս Բորդոնեի, ինչպես և Տիցիանի մոտ։ Կրել է Ա․ Սկյավոնեի,Միքելանջելոյի, Տիցիանի, Պարմիջանինոյի և Լ․ Լոտտոյի ազդեցությունը։ 1539-ից աշխատել է ինքնուրույն։ Կատարելապես տիրապետելով գծանկարին, բարդ կրճատումների, դրամատիկ լուսային էֆեկտների, շարժման տարաբնույթ մոտիվների վերարտադրմանը, Տինտորետտո դեռևս վաղ շրջանի գործերում («Հովհաննես Մկրտչի ծնունդը», 1540-ական թթ․ վերջ, էրմիտաժ, Սանկտ-Պետերբուրգ) գեղարվեստական նոր ու համարձակ որոնումներով գերազանցել է իր ժամանակակիցներին։ XVI դ․ 50–60-ական թթ․ վերջնականապես ձևավորվել է Տինտորետտոի անհատական ոճը։ Պատկերելով մասսայական տեսարաններ, նա վերարտադրել է դեպքերի հանդեպ տարբեր մարդկանց վերաբերմունքը, դիմել գլխապտույտ տարածական կոմպոզիցիաների։ Վաղ շրջանի գործերին բնորոշ շողշողուն գույները, աստիճանաբար կորցնելով պայծառությունը, ձեռք են բերել էմոցիոնալ մեծ լարվածություն («Մարիամի մուտքը տաճար», մոտ 1555, Սանտա Մարիա դել Օրտո եկեղեցի, Վենետիկ, երեք նկար Մ․ Մարկոսի առասպելի թեմաներով․ 1562–64. Ակադեմիայի պատկերասրահ, Վենետիկ և Բրերա պատկերասրահ, Միլան)։
Նկարչի գլխավոր աշխատանքը Վենետիկի Սկուոլա դի Սան Ռոկկոյի համար արված պաննոների շարքն է (1565–88), որտեղ Տինտորետտո քրիստոնեական առասպելը վերարտադրել է խոր դեմոկրատական մեկնաբանությամբ, հատուկ ուշադրություն նվիրելով ժողովրդի («Հովիվների երկրպագությունը», «Մկրտություն» ևն), բնանկարի («Փախուստ դեպի Եգիպտոս» ևն) պատկերմանը։ Հուզիչ են Տինտորետտոի մարտանկարչական կոմպոզիցիաները («Զարայի ճակատամարտը», մոտ 1585, Դոժերի պալատ, Վենետիկ) և շլացուցիչ լուսային էֆեկտներով՝ «Խորհրդավոր ընթրիքը» (1592–94, Սան Զորջո Մաջորե եկեղեցի, Վենետիկ)։ Տինտորետտոի ուշ շրջանի ստեղծագործության մեջ հատուկ տեղ են գրավում Դոժերի պալատի «անտիկոլեջո» սրահի նուրբ երաժշտականությամբ ու հմայքով կատարված որմնանկարները (1578)։
Ստեղծել է նաև դիմանկարներ, որոնցից լավագույնները հոգեբանական նրբությամբ նախորդում են Ռեմբրանդի գործերին։ Տինտորետտոի լայնաշունչ, ազատասիրական, ռեալիստ, ստեղծագործությունը (ինչպես նաև Միքելանջելոյինը) եղել է Ուշ Վերածննդի արվեստի հոյակապ եզրափակումը։ Տինտորետտոի «Ապոլլոնը և Պանը» կտավը գտնվում է Հայաստանի ազգային պատկերասրահում։
Յակոբո Տինտորետտոյի դուստրը՝ Մարիետա Ռոբուստի Տինտորետտան (Marietta RobustiTintoretta) (1554/55-1590) և որդին՝ Դոմենիկո Տինտորետտոն (Domenico Tintoretto) (1562−1637) նույնպես նկարիչներ են եղել։


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Տինտորետտո Յակոբո, Կենսագրություն նկարներ
Մալվա-24 պարաշյուտային համակարգ

Մալվա-24 սպորտային պարաշյուտային համակարգը նախատեսված է կատարելու բոլոր տեսակի թռիչքներ ինչպես առանձին մարզիկ-պարաշյուտիստների, այնպես էլ պարաշյուտիստների խմբերի կողմից։
Համակարգը թույլ է տալիս երկու տիպի ապահովագրող սարքի օգտագործում՝ ППК-У-405-АД կամ «Сайперс»։
Մալվա-24 պարաշյուտները կիրառվում են մեր երկրում Հայաստանի պարաշյուտային սպորտի ֆեդերացիայում փորձառու մարզիկների կողմից կատարելու ուսումնա-մարզական, ինչպես նաև ցուցադրական թռիչքներ։


== Մարտավարա-տեխնիկական բնութագիր ==
Պարաշյուտիստ մարզիկի քաշը - 105 կգ,
Թռչող սարքի արագություն - մինչև 225 կմ/ժ,
Պարաշյուտի բացման մինիմալ բարձրություն (ԹՍ-ի 180կմ/ժ արագության դեպքում)- հիմնական պարաշյուտ 400մ,
- պահեստային պարաշյուտ 150մ,Հորիզոնական արագությունը - 8 մ/վ,
Ուղղահայաց արագություն - 5 մ/վ,
Շրջադարձ կամայական ուղղությամբ 360 աստիճանով - 8 վ,
Պարաշյուտի զանգված - 13 կգ։
Պարաշյուտի օգտագործման տեխնիկական ռեսուրս- հիմնական պարաշյուտ 600 օգտագործում,
- պահեստային պարաշյուտ 10 օգտագործում։


== Ծանոթագրություններ ==
Դորոֆեևկա (գյուղ, Մալովիսկայի շրջան)

Անվան այլ կիրառումների համար տե՛ս՝ ԴորոֆեևկաԴորոֆեևկա (ուկրաիներեն՝ Дорофіївка), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Դորոֆեևկա գյուղում բնակվում էր 121 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Star Trek (2013)

Star Trek, խաղ, որը ստեղծվել է Digital Extremes ընկերության կողմից, իսկ խաղը համացանցում հրապարակվել է Namco Bandai Games-ի, Paramount Pictures-ի և CBS Studios International-ի հետ համատեղ։ Խաղը առաջին անգամ հրապարակվել է 2013 թվականի ապրիլի 23-ին Ամերիկայի Միացյալ Նահանգներում, այն հասանելի է PlayStation 3, Xbox 360 և Microsoft Windows հարթակների համար։ Արտադրական թիմը նպատակ ունի համագործակցել Star Trek-ի ֆիլմերում աշխատող մարդկանց հետ` խուսափելու ֆիլմի հետ կապված տեսողական խուճապներից և վիդեո խաղերից։ Star Trek-ի վրա ազդեցություն ունեցած վիդեո խաղերը ներառեցին Mass Effect-ի շարքը, Uncharted-ը և Metroid Prime-ը, իսկ Star Trek- ի որոշ տարրեր արտացոլված են աստղային բեմի դրվագներից `« Արենա » և « Ամոկ թիմե»։


== Խաղի սկիզբ ==
Star Trek-ը միակ խաղն է, որոնք թույլ են տալիս խաղը վերահսկել երկու խաղացողներ՝ Կիրկը և Սպոկը։ Երբ խաղում են միայնակ խաղացողի ռեժիմում, Կիրկը և Սպոկն ունեն տարբեր ուղիներ՝ առաքելությունների միջոցով, որպեսզի խրախուսեն կրկնվող նվագարկիչությունը։ Խաղը թույլ չի տալիս խաղացողներին անցնել մի գլուխում, թեև այս ունակությունը ընդգրկված էր դիտորդների ցուցադրած խաղի նախնական տարբերակներում։  Այն նաեւ թույլ չի տալիս, որ մյուս խաղացողների համար «drop-in» ներթափանցեն համատեղ խաղաքարերով։ Նույն կերպ, խաղի մեջ ներառված է ծածկույթի համակարգ, որը պաշտպանում է խաղացողի կերպարը թշնամու հրդեհից։
Երկու նիշերը ցույց են տալիս տարբեր խաղացողների տեխնիկան, Կիրկը ավելի բնորոշ հրաձիգ է, քան Սպոկը, իսկ Սպոկն իր հերթին գաղտնի տեխնիկա ունի և կարող է օգտագործել Վուլկան զենքը։ Յուրաքանչյուր բնութագիր հագեցված է զենքի համար, արտացոլելու խաղացողների ոճը, Կիրկը զինված է ֆազերի նման, որը հագեցած է մթնոլորտային նշանով, իսկ Սպոկի զենքը ավելի հանգիստ է արտացոլում իր գաղտնի ոճը և սառեցնում է թշնամիներին։ Որպես խաղացողներ, նրանք խաղի ընթացքում ձեռք են բերում փորձ, որը նրանց թույլ է տալիս բացել լրացուցիչ պարամետրային զենքեր։ Զենքերից բացի խաղացողի կերպարները նույնպես հագեցված են եռանիվներով, որոնք օգտագործվում են միջավայրի և առաջընթացի հողամասերի հետ փոխազդեցության համար ։
Խաղի ընթացքում խաղացողները պետք է պայքարեն մի շարք միջավայրերում։ Առաջին առաքելությունը այն է, որ Կիրկը և Սպոկը հայտնվում են Վոլկան մոլորակի վրա։ Խաղի մյուս տարրերը խախտում են երրորդ անձի՝ հրաձիգի ոճը։


== Սյուժե ==
2259-ին Star Trek-ը ստանում է տագնապային զանգ, տիեզերական կայանից՝ երկնագույն աստղի հզորությունը հավաքելու համար։ Տվյալ իրավիճակում Կիրկն ու Սպոկը պետք է տեղափոխեն անձնակազմ, որպիսզի փրկեն նրանց։ Այդ անձնակազմի մեջ էր նաև Սպոկի ընկերը` Տմարը, որը բացատրում է, որ նրանք հավաքում են էներգիա Հելիոս սարքի հզորության համար, որը արագացնում է Նոր Վուլկանի տեռասավորումը, թիմը դիտավորությամբ բացեց տիեզերքի հյուսվածքը։ Նոր Վուլկանին Կիրկը և Սպոկը հանդիպում են Տմարի հոր` Սուրոկի հետ, ով բացատրում է կայանի հզորությունից բազայի կորուստը, երբ նրանք հարձակման են ենթարկվել այն արարածների կողմից, որոնք իրենց անվանում են Գորն։ Գորներից ոմանց վարակվում են վիրուսով, ինչը նրանց ագրեսիվ է դարձնում։ Կիրկը և Սպոկը մտնում են բազայի արգելափակված հատվածները, վերականգնելու վարակված վերապրածներին, սակայն չեն կարողանում կանգնեցնել Գորներին։ Նրանք գողանում են Հելիոս սարքը և առևանգում Սուրոկին։


== Ծանոթագրություններ ==
(2080) Յիհլավա

(2080) Յիհլավա (անգլ.՝ Jihlava), աստերոիդ աստերոիդների հիմնական գոտում։ Հայտնաբերվել է 1976 թվականի փետրվարի 27-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,17679 ա. մ., առավելագույնը մոտենում է 2,0448 ա. մ. հեռավորության վրա և հեռանում 2,3087 ա. մ.։ Արեգակի շուրջ մեկ ամբողջական պտույտ է կատարում 1173,07 երկրային օրվա ընթացքում, իր ուղեծրով շարժվելով միջինում 0,306888 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2080) Յիհլավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
It’s Late

«It’s Late» (անգլ.՝ «Ուշ է»), բրիտանական Queen ռոք խմբի երգը News of the World ալբոմից։ Հեղինակը Բրայան Մեյն է։ Երգը թողարկվել է որպսե սինգլ «Sheer Heart Attack» երգի հետ «Բ» կողմի վրա Կանադայում, ԱՄՆ-ում, Նոր Զելանդիյայում և Ճապոնիայում։


== Երգ ==
Երգը պատմում է մի մարդու մասին, ով սիրահարված է մի կնոջ, բայց շատ ամաչկոտ է նրան դրա մասին պատմելու համար։ Ու նրանց հարաբերությունները մոտ են ավարտին։
Դա նրանց ամենաերկար երգերից մեկն է՝ ինչպես դրանցից, որոնք հեղինակը Մեյն է, այդպես էլ դրանցից, որոնք երբևէ կատարել է խումբը։ Այդ երգում Մեյը առաջին անգամ օգտագործում է «թեփինգ» տեխնիկան։ Ի շնորհիվ այդ տեխնիկային երգը «ծանր» հնչում ունի։


== Թողարկում ==
Երգը թողարկվել է որպես սինգլ ԱՄՆ-ում 1978 թվականին և 74-րդ հորիզոնական զբաղեցրել Billboard Hot 100-ում և 66-րդ՝ Cash Box Top 100-ում։ 1997 թվականին երգը ներառվել է Queen Rocks ժողովածուի մեջ։


== Ձայնագրման կազմ ==
Ֆրեդի Մերկուրի՝ վոկալ, բեք վոկալ
Ջոն Դիքոն՝ բաս կիթառ
Ռոջեր Թեյլոր՝ հարվածայիններ, բեք վոկալ, եռանկյուն
Բրայան Մեյ՝ էլեկտրակիթառ, բեք վոկալ


== Ծանոթագրություններ ==
Էնյայոկի (Կոկկոլանյոկիի վտակ)

Էնյայոկի (ռուս.՝ Эняйоки), անդրսահմանային գետ, հոսում է Ռուսաստանում և Ֆինլանդիայում։ Թափվում է Կոկկոլանյոկի գետ։ Գետի երկարությունը 33 կմ է, ավազանի տարածքը 146 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոգա լճի ավազան։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000010627
Հիդրոլոգիական ուսումնասիրությունների կոդը - 102001062
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թխկի բարձրլեռնային

Թխկի բարձրլեռնային (լատ.՝ Acer trautvetteri), թխկազգիներ ընտանիքի, թխկի ցեղի բույս։


== Նկարագրություն ==
Տերևաթափ ծառ է՝ 15−16 (հազվադեպ 20) մետր բարձրությամբ, լայն ձվաձև կամ վրանաձև ճյուղատարած սաղարթով։ Բունը հզոր է, հաճախ խիլավոր, մինչև 1 մետր տրամագծով, ծածկված մոխրագորշավուն, լայն, երկայնական շերտերով անջատվող կեղևով։ Ճյուղերը մերկ են, գորշ կամ կարմրագորշավուն, փայլուն, բազմաթիվ բաց գույնի ոսպնյակներով։ Բողբոջները ձվաձև կոնաձև են, սպիտակ, թարթիչաեզր։ Տերևները 5 բլթականի են, 9−14 սմ երկարությամբ և 11−16 սմ լայնությամբ, վերևի կողմից մուգ կանաչավուն, անփայլ, մերկ, ներքևի կողմից՝ բաց կանաչավուն, դեղնականաչ, կարմրականաչ, սկզբում մազմզուկապատ են, ավելի ուշ՝ մազմզուկները պահպանվում են միայն ջղերի անկյուններում, սրտաձև կամ կլորավուն հիմքով։ Բլթակները սրածայր են, անհավասար սուր ատամնաեզր։ Տերևակոթունները հասնում են 7,5−17 սմ երկարության, հաճախ կարմրավուն են։ Ծաղկաբույլերը երկար կոթունավոր, կարճ կոնաձև կամ վահանաձև հուրաններ են, մոտ 7 սմ երկարությամբ և 5 սմ լայնությամբ։ Ծաղկակիրները մերկ են։ Ծաղկակիցները չեն թափվում, 1,8 սմ երկարություն ունեն։ Ծաղիկները սպիտակ-կանաչավուն են, մինչև 1 սմ տրամագծով։ Բաժակաթերթիկները լայն էլիպսաձև են, պսակաթերթիկները դրանց հավասար, բայց ավելի նեղ են։ Վարսանդաթելերը մերկ են։ Երկթևիկները միմյանց նկատմամբ զուգահեռ են, 3,5−7 սմ երկարությամբ ծայրերում լայն, կլորավուն, հաճախ մի թևիկի այդ մասն անցնում է մյուսի վրա, մերկ, հասունանալիս կարմինոկարմիր։ Ծաղկում է հունիս-հուլիս ամիսներին, պտուղները
հասունանում են սեպտեմբեր-հոկտեմբերին։


== Տարածվածություն ==
Տարածված է Կովկասում, Հայաստանի սահմաններում հանդիպում է միայն հյուսիսարևելյան անտառային շրջաններում։ Աճում է վերին անտառային գոտում, ովի մակարդակից 1700 մետրից բարձր վայրերում, որպես պուրակային անտառների հիմնական բաղադրիչ։ Աչքի է ընկնում խոնավասիրությամբ (պահանջկոտ է նաև օդի խոնավության նկատմամբ), ստվերադիմացկուն է, լավ է աճում սննդանյութերով հարուստ հզոր սևահողերում, բավականին ցրտադիմացկուն է։


== Կիրառություն ==
Լավ մեղրատու է։ Ձյութը պարունակում է մինչև 3 % շաքար։ Բնափայտը բարձրորակ է, գեղեցիկ նախշերով, լավ է հղկվում, տալիս է հրաշալի, բաց գույնի ֆաներա, որն օգտագործվում է կահույք պատրաստելու համար։ Բազմանում է սերմերով և բնային մացառներով։ Առայժմ բնակավայրերի կանաչապատման բնագավառում չի օգտագործվում, սակայն բարձր լեռնային շրջանների անտառապատման հիմնական ծառատեսակներից մեկն է։
Էկոլոգիական խումբը՝ XIIա։ Մշակության հավանական շրջանները՝ 2, 4−7, 10-11, 19-21, 31:


== Ծանոթագրություններ ==
Գարաճըգ

Գարաճըգ, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Մարկին (Օկտյաբրսկի շրջան)

Մարկին (ռուս.՝ Маркин), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Մոկրոլոգսկովո գյուղական համայնքի կազմի մեջ։
Էնզո Ամորե

Էրիկ Արնդտ (անգլ.՝ Eric Arndt, դեկտեմբերի 8, 1986(1986-12-08), Հաքենսաք, Նյու Ջերսի, ԱՄՆ), ամերիկացի պրոֆեսիոնալ ըմբշամարտիկ (ռեստլեր)։ Առավելապես հայտնի է «WWE» կազմակերպության կիսածանրքաշային դիվիզիոնում հանդես գալու տարիներից, որտեղ ելույթներ է ունեցել Էնզո Ամորե (Enzo Amore) ռինգային անվամբ։
Ծնվել է Նյու Ջերսի նահանգի Հաքենսաք բնակավայրում։ Դպրոցական և ուսանողական տարիներին զբաղվել է ամերիկյան ֆուտբոլով։ Ավարտել է Սելիսբուրիի համալսարանը (Սելիսբուրի, Մերիլենդ)՝ լրագրողի բակալավրի աստիճանով։
Կարիերայի ընթացքում մեկ անգամ ճանաչվել է WWE կիսածանրքաշային չեմպիոն։


== Ծանոթագրություններ ==


== Արտաքին հղումներ ==
Էջը WWE.com կայքում Archived 2017-12-23 at the Wayback Machine.(անգլ.)
Նավա (քաղաք)

Անվան այլ կիրառումների համար տե՛ս՝ Նավա (այլ կիրառումներ)Նավա (արաբ․՝ ‏نوى‎‎), քաղաք Սիրիայի Արաբական Հանրապետության Դառաայի մարզում։ Հանդիսանում է Իզրաայի գավառի 3 շրջաններից մեկի՝ Նավայի շրջանի կենտրոնը։


== Աշխարհագրություն ==
Գտնվում է Դառաա քաղաքից 14 կմ հեռավորության վրա, Դամասկոսից 85 կմ։ Բարձրությունը ծովի մակարդակից կազմում է 600 մ։ Քաղաք շրջապատված է լեռներով։


== Բնակչություն ==
Բնակչության հիմնական մասը զբաղված է գյուղատնտեսությամբ. աճեցնում են բանջարեղեն (կարտոֆիլ, լոլիկ) և ձավարեղեն (աշորա, ցորեն, սիսեռ)։ Բացի այդ քաղաքի մոտակայքում կան ձիթենու ծառեր ու խաղողի այգիներ։ 2004 թվականի տվյալներով քաղաքն ունի 63676 բնակիչ։ Գոյություն ունի հիվանդանոց, մշակութային տուն, սպորտային ակումբ։


== Ծանոթագրություններ ==
Norton commander (NC) օպերացիոն թաղանթ

Օպերացիոն թաղանթները հատուկ ծրագրատեսակներ են, որոնք հեշտացնում են օպերացիայի հաղորդումը և ընկալումը, փոխում են համագործակցության ոճը աղյուսակայինի և գրաֆիկակայինի, աշխատանքին տալով առավել հարմարավետ և երկխոսական բնույթ։ Ամենատարածված թաղանթներից է Nortօn commander-ը (NC), որն օգտագործողի հետ համագործակցում է հատուկ գրաֆիկական օբյեկտների՝ պատուհանների օգնությամբ, որոնք օգտագործվում են տրամաբանական առումով շաղկապված տվյալների արտապատկերման համար։


== Պանելներ ==
NC-ի տարատեսակ պատուհանների ցանկում առանձին տեղ են զբաղեցնւմ պանելները, որոնք գտնվում են աջ և ձախ կեսերում, և կոչվում են աջ և ձախ պանելներ, որոնցից յուրաքանչյուրին համադրվում է մագնիսական սկավառակների կուտակիչ՝ ընթացքը և, այդ կուտակիչի սկավառակի դիրեկտորիաներից մեկը։
Պանելները կարող են արտապատկերել դիրեկտուրիաների և ֆայլերի ցանկեր, որոնք կարող են ներկայացվել լրիվ և կարճ տարբերակներով, ֆայլերի և դիրեկտուրիաների չափսերով, ստեղծման տարեթվերով և ժամանակներով, և առանց այդ տվյալների։


=== Պանելների տեսակները ===
Գոյություն ունեն 


==== Full (լրիվ) ====
Full պանելը արտապատկերում է ընթացիկ դիրեկտուրիայի բաղկացուցիչների ցանկը, նրանց չափսերը, ստեղծման տարեթվերը և ժամանակները։


==== Brief (կարճ) ====
Brief պանելը արտապատկերում է համադրված դիրեկտուրիայի բաղկացուցիչ դիրեկտուրիաների և ֆայլերի ցանկը։


==== Tree (ծառ) ====
Tree (ծառ) տեսակի պանելները ներկայացնում են ֆայլային կառուցվածքը։


==== Info (ինֆորմացիոն) ====
Info (ինֆորմացիոն)-ն՝ տեղեկություն հիշողության և սկավառակների մասին։
Ժամանակի յուրաքանչյուր պահին էկրանի վրա արտապատկերված պանելներից մեկը ակտիվացած է։ Պանելը ակտիվացվում է Tab ստեղնով։ Ակտիվացած պանելը բնորոծվում է լուսային կուրսորի առկայությամբ, որը կարելի է տեղափոխել պատուհանի տարածքով, նշել և ընտրել առանձին կետերը։ 
Կուրսորի տեղափոխումների կետերի նշումների համար օգտագործվում են կուսորի ղեկավարման ստեղները՝ Page Up, Page Down, Home, End, Left, Right և այլն։ NC-ն ունի հրամաններ, որոնց օգնությամբ ղեկավարվում են համակարգչի աշխատանքները ու թողարկվում են ֆայլային կառուցվածքային մշակման գործողությունները։ Սեփական հրամանները ունենալով հանդերձ՝ NC-ն պահպանում է նաև MS-DOS օպերացիոն համակարգի հրամանների կատարման հնարավորությունները։ NC-ի օգնությամբ կարող են ստեղծել և հեռացնել դիրեկտուրիաներ, դիտել ֆայլերի կառուցվածքը։ NC-ի օգնությամբ ստեղծելու և հեռացնելու համար օգտագործվում են MKDIR (Make Directory) և Delete հրամանները, որոնք թողարկվում են նաև F7 և F8 ստեղների օգնությամբ ((F7-MKDIR), իսկ (F8-Delete))։ Դիրեկտուրիաները և ֆայլերը կարող են վերանավանվել, որի համար էլ օգտագործվում է REMORE-ով, այսինքն Rename-ով և Move-տեղափոխման հրամանով, որը թողարկում է F6 ստեղնի սեղմով։
NC համակարգի օգնությամբ կարող են ստեղծվել տեքստային ֆայլեր, խմբագրել դրանք, տեղափոխել և պատճենահանել(copy)։ Copy հրամանը ունի նաև մեկ ուրիշ կարևոր կիրառում՝ կարող է օգտագործվել ֆայլերի տպման համար, որի համար ֆայլը նշվում է կուրսորով, թողարկվում է copy հրամանը և երկխոսական պատուհանում հավաքվում է Print (Prn)։


== Ծանոթագրություններ ==
Կուրտ Մետցիգ

Կուրտ Մետցիգ (Maetzig, հունվարի 25, 1911(1911-01-25)[…], Բեռլին, Գերմանական կայսրություն - օգոստոսի 8, 2012(2012-08-08)[…], Bollewick, Մաքլենբուրգ Զեենպլատե, Մեկլենբուրգ-Առաջավոր Պոմերանիա, Գերմանիա), գերմանացի կինոռեժիսոր։ Գերմանիայի արվեստի ակադեմիայի անդամ։


== Կենսագրություն ==
1935 թվականին ավարտել է Բարձրագույն տեխնիկական դպրոցը։ 1933 թվականից աշխատել է կինոյում։ Երկրորդ համաշխարհային պատերազմի տարիներին ընդունվել է Գերմանիայի կոմունիստական կուսակցության շարքերը։ ԳԴՀ կինոարդյունաբերության կազմակերպիչներից է, 1946 թվականից եղել է «ԴԵՖԱ» կինոստուդիայի գեղարվեստական ղեկավարը։
Մետցիգի կինոնկարներն աչքի են ընկնում հակաֆաշիստական ուղղվածությամբ։ Լավագույն ֆիլմերից են՝ «Ամուսնություն ստվերում» (1947), «Աստվածների խորհուրդը» (1950), «Էռնեստ Թելմանն իր դասակարգի որդին է» (1954), «Էռնեստ Թելմանն իր դասակարգի առաջնորդն է» (1955) և այլն։ 1954 թվականին Բաբելսբերգում կազմակերպել է Գերմանական բարձրագույն կինոդպրոցը (այժմ՝ Կինոյի և հեռուստատեսության գերմանական բարձրագույն դպրոց)։ 1955 թվականից պրոֆեսոր։ Արժանացել է ԳԴՀ Ազգային մրցանակների (1949, 1950, 1954, 1959)։


== Ծանոթագրություններ ==
Էմելին Լորան

Էմելին ԷՆ-Էմանուել Լորան (նոյեմբերի 4, 1998(1998-11-04), Ֆոր դե Ֆրանս), ֆրանսիացի ֆուտբոլիստ, որը ներկայումս խաղում է En Avant de Guingamp ակումբում, տեղափոխված Օլիմպիկ Լիոն կանանց ֆուտբոլային ակումբից։ Լորանը խաղում է որպես հարձակվող։


== Անձնական կյանք ==
Լորանը Ֆոր դե Ֆրանսից է, Մարտինիկա։ 11 տարեկանում նա սկսել է ֆուտբոլ խաղալ AS Samaritaine կանանց ակումբում՝ մինչև 13 տարեկանների կազմում։


== Կարիերա ==


== Ակումբային կարիերա ==
Ակումբային մակարդակում Լորանը խաղացել է Montpellier HSC (Women) -ում (Մոնպելիե կանանց ֆուտբոլային ակումբ), Բորդոյի կանանց ակումբում և Օլիմպիկ Լիոն կանաց ֆուտբոլային ակումբում։ 2019 թվականի հունվարին Լորանը տեղափոխվել է En Avant de Guingamp մրցաշրջանի մնացած ժամանակաշրջանի համար։


== Միջազգային կարիերա ==
Լորանը Ֆրանսիայի ֆուտբոլի կանանց մինչև 19 տարեկանների ազգային հավաքականում ՈՒԵՖԱ-ի 2017 թվականի մինչև 19 տարեկանների առաջնությունում խփել է երեք գոլ։ Նա ներկայացրել է Ֆրանսիայի ֆուտբոլի կանանց մինչև 20 տարեկանների ազգային հավաքականը ՖԻՖԱ-ի 2018 թվականի մինչև 20 տարեկանների աշխարհի գավաթի ժամանակ։ Գանայի ֆուտբոլի կանանց մինչև 19 տարեկանների ազգային հավաքականի հետ բացման խաղում նա խփել է երեք գոլ, որում Ֆրանսիան հաղթել է 4–1 հաշվով։ Լորանը մրցաշարում չորս գոլ է խփել, որը Ֆրանսիան ավարտել է չորրորդ տեղում։
19 տարեկանում Լորանն ունեցավ իր առաջնախաղը Ֆրանսիայի ֆուտբոլի կանանց հիմնական հավաքականում, որպես փոխարինող մասնակցելով Ավստրալիայի ֆուտբոլի կանանց հավաքականի հետ խաղին։ 2019 թվականի մայիսին Լորանն ընտրվել է Ֆրանսիայի հավաքականում ՖԻՖԱ-ի կանանց աշխարհի գավաթի համար։ Այդ ժամանակ նա ունեցել է երեք ելույթ Ֆրանսիայի հավաքականում։


== Ծանոթագրություններ ==


== Արտաքին հղումներ ==
Ֆրանսիայի ֆուտբոլի ֆեդերացիայի պրոֆիլ Archived 2019-06-26 at the Wayback Machine.
Զիրիկլիկուլ

Զիրիկլիկուլ (ռուս.՝ Зириклыкуль, բաշկիրերեն՝ Ереклекүл), գյուղ Ռուսաստանի, Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 77 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կազակովո (գյուղ, Վյազեմսկի շրջան)

Անվան այլ կիրառումների համար տե՛ս՝ ԿազակովոԿազակովո (ռուս.՝ Казаково), գյուղ Ռուսաստանի, Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երբեք մի հանձնվիր

«Երբեք մի հանձնվիր» (անգլ․՝ Never Back Down), 2008 թվականի սպորտային պատանեկան դրամա։ Ֆիլմի վարկանիշը՝ PG-13։


== Սյուժե ==
Ջեյք Թայլերը (Շոն Ֆերիս) անցյալում ինքն իրեն գցում էր նեղ վիճակների մեջ՝ մասնակցելով համարյա բոլոր վեճերին։ Բայց բանն այն է, որ հենց նեղ վիճակներն էին գտնում նրան։ Ջեյքը ֆուտբոլիստ էր, Այովե փոքրիկ և հանգիստ քաղաքի դպրոցական ֆուտբոլային թիմի աստղ։ Շուտով Ջեյքի ընտանիքը տեղափոխվում է վառ և կրքոտ Օլդորադո, որը գտնվում է Ֆլորիդա նահանգում, որպեսզի օգնի իր կրտսեր եղբորը՝ Չառլիին (Ուայթ Սմիթ) թենիսի կարիերայի հարցում։ Նոր տեղում Ջեյքը վտարանդի էր։ Նրան դուր է գալիս իր դասընկերուհին՝ հմայիչ Բախան (Էմբեր Խյորդ), դրա համար պատանին գնում է երեկույթին, որտեղ վեճի է բռնվում տեղի հեղինակության՝ Ռայան Մաքքարթիի (Քեմ Ժիգանդե) հետ, ով դաժան կերպով ծեծի է ենթարկում գլխավոր հերոսին։ Եվ ահա Ջեյքը ծանոթանում է իր դասընկերոջ՝ Մաքսի (Էվան Պիտերս) հետ, ով պատմում է տղային Խառը մենամարտերի մասին. այն տեղական սպորտ է, որը մեծ ճանաչում է վայելում երիտասարդության մեջ։ Նոր ընկերը հանդիպում է կազմակերպում Ջեյքի և մարզիչ Ժան Ռոուքի (Ջիմոն Հոնսու) հետ, ով ի վիճակի է երիտասարդին վերածել ԶԼՄ–ի չեմպիոնի։


== Դերերում ==
Շոն Ֆերիս – Ջեյկ Թայլեր
Ջիմոն Հոնսու – Ժան Ռոկա
Էմբեր Խյորդ - Բախա Միլլեր
Քեմ Ջիգանդե - Րայան ՄաքՔարթի
Էվան Պիտերս - Մաքս Կուպերման
Լեսլի Հոուփ - Մարգո Թայլեր
Վիատ Սմիթ - Չարլի Սմիթ


== Հետաքրքիր փաստեր ==
Համաշխարհային պրեմիերա - 2008 թվականի մարտի 4–ին, պրեմիերան Ռուսաստանում - 2008 թվականի ապրիլի 10–ին։
Շոն Ֆերիսը և Էվան Պիտերսը միասին 2004 թվականին նկարահանվել են Sleepover ֆիլմում։
Ֆիլմի համար սպորտսմեներին ընտրել են Ֆլորիդա նահանգի տարբեր դպրոցներից և մարզադահլիճներից։


== Սաունդթրեք ==
My Chemical Romance - «Teenagers»
Soulja Boy / Travis Barker - «Crank Dat Soulja Boy (Travis Barker Remix)»
Լիլ Ուեյն և Chamillionaire - «Rock Star»
Toby McKeehan և T-Bone - «The Slam»
The Red Jumpsuit Apparatus - «False Pretense»
12 Stones - «Anthem For The Underdog»
The Bravery - «Above And Below»
TV On The Radio - «Wolf Like Me»
Rise Against - «Under The Knife»
Flipsyde - «Someday»
The Cribs - «Be Safe»
Mellowdrone - «Orange Marmalade»
Mutemath - «You Are Mine»
Քանյե Ուեսթ - «Stronger»
The Bravery - «Time Won’t Let Me Go»
Gym Class Heroes - «It’s OK, But Just This Once!»
Tiësto - «Tales From The South»
King Juju - «Outta Control»
Papa Roach - «…To Be Loved»


== Ծանոթագրություններ ==


== Արտաքին հղում ==
Ֆիլմի պաշտոնական կայքը Archived 2010-08-19 at the Wayback Machine.
Սպորտ կայք neverbackdown Archived 2015-08-01 at the Wayback Machine.
«Երբեք մի հանձնվիր»(անգլ.) ֆիլմը Internet Movie Database կայքում
Խումբը LastFm.ru կայքում Archived 2008-06-03 at the Wayback Machine.
Քրիստիան Ռոլֆս

Քրիստիան Ռոլֆս (գերմ.՝ Christian Rohlfs, դեկտեմբերի 22, 1849(1849-12-22)[…], Groß Niendorf, Segeberg, Շլեզվիգ-Հոլշտայն, Գերմանիա - հունվարի 8, 1938(1938-01-08)[…], Հագեն, Առնսբերգ, Գերմանիա), գերմանացի նկարիչ, գերմանական էքսպրեսիոնիզմի վառ ներկայացուցիչ։


== Կյանքը և ստեղծագործությունը ==
Քրիստիան Ռոլֆսը ծնվել է 1849 թվականին գյուղական ընտանիքում։ 1863 թվականին ծանր վնասվածքի հետևանքով անդամահատել են ոտքը։ Հաջորդ երկու տարիներին գամվել է անկողնուն։ Հենց այդ ժամանակ էլ սկսել է նկարել։ 1870 - 1881 թվականներին սովորել է Վայմարի գեղարվեստի ակադեմիայում։ Ուսումնառությունը բազմիցս ընդհատվել է հիվանդության պատճառով։ Այս շրջանում ստեղծել է առաջին կտավները իմպրեսիոնիզմի ոճով։
1901 թվականին տեղափոխվել է Հագեն, որտեղ Ֆոլկվանգ թանգարանին կից ստեղծում է նկարչական արվեստանոց։ 1902 թվականին Վայմարի ակադեմիան Ռոլֆսին տալիս է գեղանկարչության պրոֆեսորի կոչում։ 1905-1906 թվականների ամառային շրջանը անցկացնում է Գերմանիայի հարավում գտնվող Զոստ քաղաքում, որտեղ ծանոթանում է նկարիչ էքսպրեսիոնիստ Էմիլ Նոլդեի և Էդվարդ Մունկի հետ։ Ոգեշնչվելով նրանց, ինչպես նաև Վան Գոգի ստեղծագործությություններով՝ Ռալֆսը սկսում է ստեղծագործել էքսպրեսիոնիզմի ոճով՝մինչև կյանքի վերջը հավատարիմ մնալով այդ ուղղությանը։ 1910-1912 թվականներին ապրում է Մյունխենում և Տիրոլում։
1919 թվականին 70 տարեկան հասակում ամուսնանում է, ինչից հետո շատ ճանապարհորդում է և նկարում։ 1922 թվականին Աախենի բարձրագույն տեխնիկական դպրոցի կողմից ստանում է արվեստի պատվավոր դոկտորի կոչում։ 1929 թվականի Հագենում բացվում է Քրիստիան Ռոլֆսի թանգարանը։ 1937 թվականին՝ նացիոնալ-սոցիալիստների` իշխանության գալուց հետո, Ռոլֆսի 412 աշխատանք հանվում են գերմանական թանգարաններից` բարձր արվեստի գործերի համարում չստանալով։


== Լավագույն կտավներ ==
«Արևածաղիկներ», 1903, Դորտմունդ, Օստվալ ամ թանգարան
«Մրգերով նատյուրմորտ», 1926, Էսսեն, Ֆոլկվանգ թանգարան
«Ծաղրածուների զրույցը», 1912, Դորտմունդ, Օստվալ ամ թանգարան
«Պարող մերկ կին», 1927, Դորտմունդ, Օստվալ ամ թանգարան
«Սուրբ Պետրոսի տաճարի աշտարակը Զոստում», 1918, Մանհեյմ, քաղաքային պատկերասրահ


== Պատկերասրահ ==

		
		
		


== Գրականություն ==
D.Elger: Expressionismus, Köln 2007
Die Welt der Malerei, Köln 1990


== Ծանոթագրություններ ==


== Արտաքին հղումներ ==
Քրիստիան Ռոլֆսի կյանքն ու ստեղծագործությունը
Վլադիմիրովկա (գյուղ, Բուզդյակսկի շրջան)

Անվան այլ կիրառումների համար տե՛ս՝ ՎլադիմիրովկաՎլադիմիրովկա (ռուս.՝ Владимировка, բաշկիրերեն՝ Владимировка), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տալա Սու

Տալա Սու (ռուս.՝ Тала-Су), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Տիզիլ գետի աջ ափին՝ 464 կմ հեռավորության վրա։ Գետի երկարությունը 6,1 կմ է, ավազանի տարածքը 17 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Կումա գետի ակունքն է, գետի ենթաավազանը բացակայում է։ Գետի գետային ավազանը Բեսստոչնիե շրջանից մինչև Տերեկա, Դոնա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000712108200004697
Հիդրոլոգիական ուսումնասիրությունների կոդը - 108200469
Ավազանի կոդը - 07.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վրաց-թուրքական հարաբերություններ

Վրաց-թուրքական հարաբերություններ , միջազգային հարաբերություններ Վրաստանի և Թուրքիայի միջև։ Խորհրդային միության փլուզումից հետո Թուրքիան ճանաչեց Վրաստանի անկախությունը 1991 թվականի դեկտեմբերի 16-ին։ «Դիվանագիտական հարաբերությունների մասին համաձայնագիրը» երկու երկրների միջև կնքվել է 1992 թվականի մայիսի 21-ին։ «Ազատ առևտրի համաձայնագիրը» մինչ օրս ուժի մեջ է։ Վրաստանը դեսպանատուն ունի Անկարայում և երկու հյուպատոսություն Ստամբուլում և Տրապիզոնում։ Թուրքիան դեսպանատուն ունի Թբիլիսիում և մեկ հյուպատոսություն Բաթումում։ Երկու երկրներն էլ Եվրոպայի Խորհրդի, ԵԱՀԿ, Բլեքսիֆորի, Սևծովյան տնտեսական համագործակցության, Առևտրի Համաշխարհային Կազմակերպության անդամ են։ Թուրքիան արդեն ՆԱՏՕ-ի անդամ է, մինչդեռ Վրաստանը դեռ թեկնածու է։


== Տես նաև ==
Թուրքիայի արտաքին քաղաքականություն
Վրաստանի արտաքին քաղաքականություն


== Ծանոթագրություններ ==